open-index/open-wikipedia-markdown huggingface dataset:
Mesoskopisk fysikk

**Mesoskopisk fysikk** (fra gresk meso – mellom) betegner fysikk på lengdeskalaer som ligger mellom mikroskopisk- og makroskopisk fysikk. Dette sammenfaller i stor grad med nanometerområdet, dvs. 0.1 nm – 100 nm, selv om det er metoden som brukes, ikke lengeskalaen i seg seg selv, som bestemmer om noe er mesoskopisk fysikk. 

Mesoskopisk fysikk opererer med begreper fra flere ulike deler av fysikken, slik som mekanikk, elektromagnetisme, statistisk fysikk og kvantemekanikk. Elektriske egenskaper er som regel i sentrum og basismaterialet er dermed ofte halvledere, hvor de elektriske egenskapene kan skreddersys. Metaller, isolatorer og superledere brukes der det er behov. Noen mesoskopiske systemer er mekaniske eller de opererer både elektrisk og mekanisk, slik som en molekylær skyttel.

## Teori
Mesoskopisk fysikk bruker vekselvis metoder og modeller fra makroskopisk – og mikroskopisk fysikk. I likhet med makroskopisk fysikk er som regel antallet partikler stort slik at temperatur og entropi er meningsfulle størrelser og man kan operere med statistiske middelverdier av masse, ladning og elektrisk strøm. I likhet med mikroskopisk fysikk oppleves ofte kvantisering av fysisk størrelser, f.eks. kvanteprikker, kvanteledninger og kvantiserte punktkontakter.

## Eksperimentelle metoder
De eksperimentelle metodene for mesoskopisk fysikk kan røft deles i to grupper: de som fabrikkerer mesosystemer og de som karakteriserer systemene. Metodene for fabrikkering er ofte modifiserte utgaver av standardmetoder i mikroteknologi og halvlederenhetfabrikkasjon.

### Metoder for å lage mesosystemer og mesostrukturer
* Litografiteknikker, slik som optisk litografi, elektronstrålelitografi, ultrafiolett litografi, ekstrem ultrafiolett litografi og imprint litografi
* Epitaksi
* Ioneimplantasjon
* Oksidasjon
* Etsing, som deles i våt- og tørr etsing

### Metoder for å karakterisere mesosystemer
* Måling av strøm, spenning og motstand
* Hallprober
* Skanning probemikroskoper, slik som atomkraftmikroskop og skanning tunelleringsmikroskop
* Spredning av stråling mot prøven, slik som lysspredning, røntgenstrålespredning og nøytronstrålespredning
* SIMS
Adam Goldberg

**Adam Goldberg** (født 1970) er en amerikansk skuespiller kjent for sine mange roller som typisk «ung jøde fra New York» i mange filmer og TV-serier fra 1990-tallet og 2000-tallet. Hans far er jødisk og hans mor en katolikk av irsk, fransk og tysk herkomst. 

Goldberg hadde også en rolle i TV-serien *[[Venner for livet]]*, der han spilte Eddie, Chandlers nye samboer som nektet å flytte ut. Til slutt blir han låst ute, og Joey flytter inn med Chandler igjen. Ironisk nok spiller han rollen som Jimmy, kjæresten til Joeys søster Gina, i Joey – Venner for livet spinoffen med Joey som hovedperson.

## Filmografi

## Referanser


## Eksterne lenker
* 
* Intervju med Goldberg
H.S.D. Bilane

**H.S.D. Bilane** var en samordning av biltrafikken i Hardanger Sunnhordlandske Dampskipsselskap (HSD) fra 1. januar 1955. Selskapet drev buss- og godstransport i HSDs kjerneområde, i korrespondanse med egne ferger og båter. H.S.D. Bilane var en relativt desentralisert organisasjon, med egne disponenter på hvert avdelingskontor. Bussene var røde med selskapets logo og navn på begge sider. Godsbilene hadde røde førerhus med hvite skap.

På 1980-tallet delte HSD forretningsområdene sine i egne divisjoner, og i den forbindelse ble H.S.D. Bilane delt i to; Godsdivisjonen (HSD Godstrafikk) og Bussdivisjonen (HSD Busstrafikk).

I 2013 ble en frivilling organisasjon med navnet H.S.D. Bilane stiftet med base på Mosterhamn på Bømlo. Styrets leder er Asgeir Totland, og formålet er bevaring av gamle HSD-busser.

## Referanser



## Litteratur
* 
*
Qualia

**Qualia** (av latin, betyr «hva slags») er flertall for en **quale**, og ble introdusert av den amerikanske filosofen C.I. Lewis i 1929. 

En quale er simpelt forklart essensen av en opplevelse, slik den fremstår i bevisstheten.

Musikk kan rent fysisk beskrives som bølger, men opplevelsen av selve stimulien vi kaller musikk er en quale. Vi kan beskrive lys som elektromagnetisk stråling som treffer netthinnen og omdannes til impulser som hjernen tolker som f.eks. fargen rød. Men selve opplevelsen av fargen rød er en quale. 
Det er vanskelig å benekte at vi har opplevelser, men like fullt diskuteres det heftig om hva qualias egentlige natur er, innen bevissthetsfilosofien. Eksisterer det uavhengig av det fysiske?

En typisk motstander av qualia er Daniel Dennett, mens en stor tilhenger er David Chalmers.
Clarence Irving Lewis

**Clarence Irving Lewis** (født 12. april 1883 i Stoneham i Massachusetts, død 3. februar 1964 i Cambridge i Massachusetts) var en amerikansk akademiker, filosof og grunnlegger av conceptual pragmatism. 

Lewis ble berømt tidlig i karrieren som logiker. Han beveget seg epistemologi og brukte sine siste 20 år som forfatter innen emnet etikk. Han var utdannet ved Harvard University, og underviste der mellom 1920-1953, hvor han holdt den pretisjetunge «Edgar Pierce Chair of Philosophy».

## Referanser
Oslo bys kulturstipend

**Oslo bys kulturstipend** deles ut årlig til mer enn 30 stipendmottagere, med stipendbeløp à 20&nbsp;000 kr, i noen tilfeller 10&nbsp;000 kr. 

Prisene deles ut til utøvere innen de fleste kunstarter, og de fleste stipendiene deles ut etter innstilling fra kunstnerorganisasjonene. Stipendiene kan bare deles ut én gang til hver mottager. To stipend går til ledere for amatørvirksomheter og deles ut av byråden for næring og kultur. De øvrige stipend kan søkes av erfarne kunstnere og kulturarbeidere med tilknytning til Oslo. Kunstnerorganisasjonene foretar en anbefaling til stipendene.

Stipendiet het tidligere **[[Oslo kommune]]s kunststipend**, eller varianter av dette. 

## Eksterne lenker
* Bytådsavdelingen for næring og kultur, kulturstipend
Cannalonga

**Cannalonga** er en liten fjellandsby i Sør-Italia i regionen Campania. Kommunen er en del av provinsen Salerno. Ved folketellingen i 2001 var det registrert 1144 innbyggere.

## Historie

Landsbyen ble grunnlagt en gang mellom det 9. og 10. århundre e. Kr.. Den ble godt kjent i regionen rundt 1450 da tradisjonen med festivalen "Fiera di Santa Lucia" startet. Idag er festivalen bedre kjent som Fiera della Frecagnola.

## [[Etymologi]]
Ifølge enkelte kommer navnet Cannalonga fra den store forekomsten av bambusstenger (italiensk: canne di bambù) i området. Andre hevder at det har sitt opphav i den gamle italienske måleenheten "canne".

## Tradisjonelle måltider
*Laane e ciciari (store tagliateller og kikerter)
*Fusilli al sugo di castrato (lokal pasta med tomatsaus og kastrert lammekjøtt)
*Tiano (En fattigmanns påske-måltid basert på en deig med mais, melk og ost)
*Pizza chiena (Påskepai basert på ris, egg, ost og salami)
*Bollito di capra (kokt geitekjøtt basert på en gammel, tradisjonell oppskrift. Servert som en spesialitet på festivalen 'Fiera della Frecagnola')

## Festdager
*23. mars: Hyllest til San Turibio de Mongrovejo
*Juli: Sagra del Fusillo
*16. juli: Hyllest til Madonna del Carmine.
*2. lørdag i september: Fiera della Frecagnola

## Bilder

Fil:Cannalonga_Piazza.jpg|Piazza
Fil:Fiera_Paese_a_monte.jpg|Paese a monte
Fil:Cannalonga_Statue.jpg|Moccio della Fontana
Fil:Cannalonga.jpg|Cannalonga
Fil:Parco del Cilento a Cannalonga.jpg|Parco Nazionale del Cilento
Fil:Parco_Cilento_Cann2.jpg|Fjellsti

## Referanser


## Eksterne lenker
*
Mappiq

**Mappiq** (eller mapiq, mapik, mappik, på hebraisk: ) er et diakritisk tegn som er brukt i det hebraiske alfabet. Det er en del av det massoretiske system for vokaltegn (*[[niqqud]]*).

*Mappiq* brukes for å merke bokstaven *he* (og i sjeldne tilfeller *aleph*) for å indikere at bokstaven skal fungere som en konsonant, og at den ikke representerer en vokallyd, i tilfeller der det kunne forventes. Før vokalpunktene ble oppfunnet så brukte man enkelte konsonanter til å representere vokallyder; disse konsonantene kalles *[[matres lectionis]]*.

Bokstaven *he* (transkribert *H*) i slutten av et ord (hebraisk skrives fra høyre mot venstre) kan brukes for å representere vokallyden *a*. Når dette gjøres fungerer ikke bokstaven som en konsonant, og derfor skal det bibelske navnet Sakarja (Zekharja) ikke skrives med *H* til slutt (ikke Sakarjah).

Gudsnavnet *Jah* har mappiq (en prikk inne i den siste bokstaven), og dermed skal ikke den siste bokstaven oppfattes som vokallyden *a*, men som konsonanten *H*. Derfor *Jah* og ikke *Ja*.
The Notwist

**The Notwist** er et band fra Tyskland som spiller indie rock. 

Bandet startet opprinnelig som et punkeband, men har på de siste albumene fjernet seg helt fra det musikalske uttrykket, og nærmet seg elektronika. Bandet ble startet i 1989 i Weilheim, nær München, av brødrene Markus og Michael Acher og Mecki Messerschmidt. Det første selvtitulerte albumet var en blanding av grunge og metal, mens det neste, *Nook*, var indie rock. På *12* begynte flørtingen med elektronikaen. I 1997 ble Martin Gretschmann med i bandet, og den påfølgende utgivelsen *Shrink* var en blanding av jazz, elektronika rock. Med *Neon Golden*, fra 2002, fikk bandet sitt internasjonale gjennombrudd. Da musikknettstedet Pitchfork kåret de beste albumene utgitt i perioden fra 2000 til og med 2004 kom albumet på 23.-plass.

I 2004 startet tre av medlemmene bandet 13 & God sammen med medlemmene av hiphop-gruppa Themselves. De har gitt ut et selvtitulert album. Vokalist Markus Acher er også med i bandet Lali Puna.

## Bandmedlemmer
* Markus Acher – gitar, vokal
* Michael Acher – bass
* Mecki Messerschmidt – trommer
* Martin Gretschmann (også kjent som  Console) – musikkprogrammering

## Diskografi

## Eksterne lenker
* 
* 
*
Prinsregent

En **prinsregent** er en kongelig prins som er utnevnt til regent og utfører en monarks funksjoner. Dette kan være midlertidig eller permanent. Den norske kronprinsen har i perioder fungert som **kronprinsregent** under sin fars sykdom. Luitpold av Bayern var derimot prinsregent i hele 25 år, ettersom han regjerte på vegne av umyndiggjorte konger.

Den mest kjente prinsregenten var trolig George Augustus Frederick av Storbritannia, som regjerte for sin far, den "gale" kong Georg III fra 1811 til 1820. Denne perioden har fått betgenelsen «Regency» etter styreformen i perioden.

## Referanser
Live – The Farewell Tour

***Live! The Farewell Tour*** er en CD-plate av den amerikanske sangeren Cher og inneholder hennes konsert fra *Miami Continental Arena* som ble spilt inn den fredag den 8. november 2002 på hennes turne kalt «Living Proof Farewell Tour» (= «Levende bevis farvel turne»)

Albumet ble utgitt som en begrenset utgave med kun 200 000 kopier tilgjengelige. Den har 18 hitsanger og ble utgitt av plateselskapet Warner Brothers Records og debuterte på 44.-plass på de amerikanske salgslistene.

## Sporliste

# «I Still Haven't Found What I'm Looking For»
# «Song for the Lonely»
# «All or Nothing»
# «I Found Someone»
# «Bang Bang (My Baby Shot Me Down)»
# «All I Really Want to Do»
# «Half-Breed»
# «Gypsies, Tramps, and Thieves»
# «Dark Lady»
# «Take Me Home»
# «The Way of Love»
# «After All»
# «Just Like Jesse James»
# «Heart of Stone»
# «The Shoop Shoop Song (It's in His Kiss)»
# «Strong Enough»
# «If I Could Turn Back Time»
# «Believe»

## Kilder
* 

## Eksterne lenker
*
Abelia (forening)

**Abelia** er NHOs forening for teknologi- og kunnskapsbedrifter og ble grunnlagt i 2001. Foreningen ble etablert i NHO-familien med utgangspunkt i Kunnskapsbedriftenes landsforening og IT-næringens forening (ITF). Foreningen ledes av Øystein Eriksen Søreide etter at Håkon Haugli gikk av i 2019. Haugli overtok etter Paul Chaffey i 2014. Han var foreningens administrerende direktør ved etableringen i 2001.   

Abelia har tatt initiativ til organisasjonen Forskningsinstituttenes fellesarena (FFA) som tilsvarer UHR for frittstående forskningsinstitutter. Abelia har også egne bransjeforeninger for innovasjonsselskaper (FIN), fagskoler (FFF)] og friskoler (FRI).

Abelia er en arbeidsgiver- og interesseorganisasjon med en rolle innen tarifforhandlinger. Organisasjonen har et sekretariat på i overkant av 30 medarbeidere, herunder advokater og juridiske rådgivere som bistår medlemsbedriftene i arbeidsrettslige spørsmål. Videre arbeider Abelia med næringspolitiske spørsmål innen utdanning, forskning, innovasjon, IT/teknologi og verdiskapning med mer. Abelia tilbyr en rekke aktuelle seminarer og konferanser innen ulike temaer for sine medlemmer der målet er å skape nettverk og samarbeidsfora for kompetanseutvikling og fornyelse. Abelia har også som formål å synliggjøre næringens betydning overfor myndigheter og samfunn. 

Abelia har som formål å arbeide for å oppnå gode og forutsigbare betingelser for lønnsomhet, vekst og utvikling hos medlemmene, styrke innovasjonstakten i Norge gjennom et effektivt samspill mellom forskning, undervisning og næringsliv og posisjonere norsk næringsvirksomhet i det internasjonale kunnskapssamfunnet. 

## Referanser


## Eksterne lenker
*
Luitpold av Bayern

**Luitpold Karl Joseph Wilhelm** (født 12. mars 1821 i Würzburg, død 12. desember 1912 i München) var prinsregent av Bayern fra 10. juni 1886 til sin død i 1912.

## Liv og virke
### Bakgrunn
Han var tredje sønn av kong Ludwig I av Bayern og prinsesse Therese av Sachsen-Hildburghausen. Hans søsken var kong Maximilian II av Bayern (f. 1812), Mathilde (f. 1813), kong Otto I av Grekenland (f. 1815), Theodolinde (f. 1816), Adelgunde (f. 1823), Hildegard (f. 1825), Alexandra (f. 1826) og Adalbert (f. 1828).

### Tidlig karriere
Luitpold gjorde militær karrière, og ble i 1869 generalinspektør for den bayerske armé. Under en av sine mange utenlandsreiser møtte han sin fremtidige kone, Augusta av Østerrike, datteren av storhertugen av Toscana. De ble gift 15. april 1844 i Firenze.

### Regent
Etter at hans nevø, kong Ludwig II av Bayern, ble umyndiggjort av den bayerske regjering den 9. juni 1866, ble Luitpold utnevnt til regent, og regjerte først på vegne av Ludwig og etter dennes død på vegne av hans sinnslidende etterfølger Otto I av Bayern.

I løpet av sin 25 år lange regjeringstid oppnådde prinsregenten gjennom sin beskjedenhet, dydighet og folkelighet å vinne folkets kjærlighet til tross for den opprinnelig skepsis mot ham. De såkalte «prinsregentårene» har blitt kalt en gullalder for Bayern.

Luitpold var en betydelig kunstelsker, og München ble under hans styre en ledende kunstby der både mestre av den gamle skole og moderne kunst fikk en plass. Den tyske jugendstilen fikk sitt navn i München i 1896.

Luitpold svermet ikke bare for kunsten og spesielt hellenismen, men også for naturen, skogen og fjellene. Han begynte tidlig med sin lidenskapelige hobby, jakt. Han gjorde Oberstdorf til sin offisielle hoffjaktmark. Luitpold var øverste jaktherre for over 130&nbsp;000 hektar kongelig jaktmark, ca. 15 % av kronens skog. Han jaktet i hele Bayern, fra Spessart over Ingolstadt og München til Oberbayern og Allgäu-fjellene. I Oberstdorf gav han skolebarna fri på sin fødselsdag og serverte dem pølser. Det er fortalt flere slike anekdoter om prinsregentens folkelighet.

Tallrike gater i Bayern og bayersk Pfalz er oppkalt etter ham, bl.a. den berømte Prinzregentenstraße i München. Det samme er bl.a. byens Prinzregententheater, Luitpoldpark og Luitpold-Gymnasium.

## Familie

Luitpold og Augusta hadde følgende barn:

* Ludwig III (1845–1921), konge av Bayern
* Prins Leopold (1846–1930), generalfeltmarskalk
* Prinsesse Therese (1850–1925)
* Prins Arnulf (1852–1907)

## Referanser


## Eksterne lenker
*  Biografi, Haus der Bayerischen Geschichte
Wessels gate (Oslo)

:::*Se [[Wessels gate|pekerside]] for flere forekomster av Wessels gate.*

**Wessels gate** (1-15, 2-16) på Meyerløkka i Oslo går fra Ullevålsveien til Langes gate. 

## Gatenavnet
Gaten ble i 1864 oppkalt etter dikteren Johan Herman Wessel (1742&ndash;1785). Wessel kom fra Latinskolen i Christiania og fortsatte ved Københavns Universitet i 1761. Han tok aldri noen eksamen, men livnærte seg som litterat. Han var med og stiftet Det Norske Selskab i 1772. Wessel skrev parodien *[[Kjærlighet uten strømper]]*, som første gang ble spilt i 1772 og som har vært spilt ved utallige scener helt opp til våre dager. Han har også blant annet skrevet *Herremannen*, *Hundemordet*, *[[Smeden og Bageren]]*, *Gaffelen* og en hel del småvers som fremdeles leses av nordmenn og dansker. Wessel prøvde seg også som forfatter av mer seriøst stoff, med oder til søvnen og nøysomheten. Nest etter Ludvig Holberg og Thomas Kingo er Johan Herman Wessel ett av våre største navn i felleslitteraturen. 

På 100-årsdagen for Wessels død, 29. desember 1885, ble det avduket en bronsebyste av ham på Wessels plass bak Stortinget. Denne er utført av Carl Ludvig Jacobsen og er en gave fra Det Norske selskab.

## Wessels gate 15 til Norsk Folkemuseum
OBOS-gården i Wessels gate 15 ble tatt ned i 1999 og gjenoppført på Norsk Folkemuseum i 2001.

## Referanser


## Kilder
* 
*
Welding Olsens vei (Oslo)

**Welding Olsens vei** (1-19, 2-110) er en vei på Rustad i Oslo. Den er oppkalt etter kaptein Leif Welding Olsen (1895&ndash;1940). 

Han var sjef på bevoktningsfartøyet «Pol III» som oppdaget og varslet om den tyske invasjonen i Oslofjorden natt til 9. april 1940. Welding Olsen var den første nordmann som falt 9. april. Egentlig før midnatt 8. april. Flere norske sjøfolk var falt før dette, men Norge var da formelt ikke i krig.

Veinavnet ble vedtatt av Bystyret 19. januar 1962.

## Referanser


## Litteratur
* 
*
Dunga

**Carlos Caetano Bledorn Verri**, kjent som **Dunga**, (født 1963) er en brasiliansk tidligere fotballspiller, og senere -trener. Han har per juni 2016 trent Brasils herrelandslag i fotball i to perioder; fra 2006 til 2010, da han trakk seg etter tapet mot Nederland i kvartfinalen i fotball-VM, og fra 2014 til 2016, da han ble avskjediget etter en rekke svake resultater i Copa América.

Dunga var med i VM-turneringene 1990, 1994 og 1998. Totalt spilte Dunga 91 landskamper og laget seks mål.

På klubblagsnivå spilte Dunga for Internacional (1980&ndash;1984, 1999&ndash;2000), Corinthians (1984&ndash;1985), Santos (1986&ndash;1987), Vasco da Gama (1987), Pisa (1987&ndash;1988), Fiorentina (1988&ndash;1992), Pescara (1992&ndash;1993), VfB Stuttgart (1993&ndash;1995) og Jubilo Iwata (1994&ndash;1998).

Han spilte sentral midtbane og var kjent som en kompromissløs tøffing på banen, som sjelden slo feilpasninger.

Kallenavnet uttales på brasiliansk portugisisk IPA: [ˈdũɡɐ], og er hentet fra den portugisiskspråklige versjonen av *[[Snehvit og de syv dvergene]]*. Dunga ligner på dvergen som går under kallenavnet Dunga («Minsten» på norsk).

## Referanser


## Eksterne lenker
* 
* 
* Ukas legende: Dunga
The Very Best of Cher

***The Very Best of Cher*** er et samlealbum med Chers største hits. Albumet ble gitt ut i 2003.

## Sporliste
### Plate 1
# «Believe»
# «Strong Enough»
# «If I Could Turn Back Time»
# «I Found Someone»
# «Song for the Lonely» (Radio Edit)
# «Walking in Memphis» 
# «Just Like Jesse James» 
# «Half-breed» 
# «Love and Understanding» 	
# «We All Sleep Alone» (Original Version) 	
# «Save Up All Your Tears» 	
# «Piu Che Puoi» (med Eros Ramazotti)	
# «Love Can Build a Bridge» (med Chrissie Hynde og Neneh Cherry)
# «Take Me Home» 	
# «Rudy» 	
# «Bad Love» 
# «When the Money's Gone» 	
# «All or Nothing» 	
# «Alive Again» 	
# «A Different Kind of Love Song» (Rodney Jerkins Mix)

### Plate 2
# «The Shoop Shoop Song» 	
# «Heart of Stone» 	
# «One By One» (Junior Vasquez Mix)	
# «Dove L'amore» (Radio Edit)	
# «The Music's No Good Without You» 	
# «Gypsies, Tramps and Thieves» 	
# «Dark Lady» 	
# «I Got You Babe» (Sonny & Cher)
# «The Beat Goes On» (Sonny & Cher)	
# «Bang Bang» (Originalversjon) 	
# «The Way of Love» 	
# «All I Really Want to Do» 	
# «Train of Thought» 	
# «A Cowboy's Work Is Never Done» (Sonny & Cher) 	
# «Love Hurts» 	
# «Not Enough Love in the World» 	
# «Born with the Hunger» 	
# «After All» (med Peter Cetera) 	
# «All I Ever Need Is You» (Sonny & Cher) 	
# «Baby Don't Go» (Sonny & Cher) 	
# «Dead Ringer for Love» (med Meat Loaf)
# «Bang Bang» (1987-versjon)

## Eksterne lenker
*
Kompetanse Norge

**Kompetanse Norge** var et direktorat underlagt Kunnskapsdepartementet med oppgaven å bidra til økt deltakelse i arbeids- og samfunnsliv. 1. juli 2021 ble det slått sammen med flere andre etater til Direktoratet for høyere utdanning og kompetanse.  

Fra 1. januar 2017 skiftet *Vox, nasjonalt fagorgan for kompetansepolitikk* navn til Kompetanse Norge, og nettstedet byttet til domenenavnet kompetansenorge.no.

Kompetanse Norge het tidligere Vox, nasjonalt senter for læring i arbeidslivet. Vox ble etablert i 2001 av 

* Norsk voksenpedagogisk institutt, Trondheim
* Norsk fjernundervisning
* Statens ressurs- og voksenopplæringssenter

## Arbeidsfelt
Kompetanse Norge forvaltet driftstilskudd til studieforbund, fjernundervisningsinstitusjoner og andre organisasjoner. Dessuten tildelte de midler til pedagogisk utviklingsarbeid og forvalter Kompetansepluss. 

Organisasjonen gjennomførte også undersøkelser, utredninger, analyser og evalueringer basert på data fra offentlige registre og dokumenterer. Kompetanse Norge la ut tall og fakta om voksnes læring i sin statistikkbank.. De har hatt ansvar for forsøk med modulstrukturert opplæring i ulike lærefag i videregående opplæring,  og har hatt eierskap til nettstedet utdanning.no som drives fra Tromsø.

Den følger opp læreplan og norskprøver knyttet til opplæring i norsk og samfunnskunnskap for voksne innvandrere, samt etter- og videreutdanning for lærere og skoleledere.  

Kompetanse Norge utviklet metoder og kartleggingsverktøy som bygger på kompetansemålene for voksnes grunnleggende ferdigheter og etablerer etter- og videreutdanningstilbud for lærere og instruktører.

Nasjonal enhet for karriereveiledning er en del av Kompetanse Norge, som administrerte tiltak og kvalitetsarbeid for karriereveiledning for unge og voksne. Dette omfattet utvikling av tilbud innen realkompetansevurdering.
 
Organisasjonen deltok i Europakommisjonens arbeid med kompetansepolitikk og i europeiske nettverk på feltene basisferdigheter, realkompetanse, integreringsarbeid og karriereveiledning.

## Organisasjon
Det hadde i 2011 et budsjett på 60 millioner kr. Organisasjonen hadde 106 ansatte (2014), og hadde ti år før 140. 

Gina Lund var direktør fra januar 2015 til 2019. Sveinung Skule ble utnevnt til direktør fra februar 2020 frem til han ble direktør for Direktoratet for høyere utdanning og kompetanse. 

## Referanser


## Eksterne lenker
*
Henrik Klausens gate (Oslo)

:::*Se [[Henrik Klausens gate|pekerside]] for flere forekomster av Henrik Klausens gate.*

**Henrik Klausens gate** (2-4) er en gate på Bolteløkka (nær Adamstuen) i Oslo. Den går fra hovedgaten Thereses gate til boliggaten Vidars gate. Med kun to adresser og ca. 40 meter er den blant Oslos aller korteste gater.

Gaten ble i 1934 oppkalt etter skuespilleren Henrik Klausen, født 1844, død 1907. Henrik Klausen opptrådte for første gang på Christiania Theater 1863. Han hadde tidligere vært ansatt ved Trondheims daværende nasjonale scene og spilt der i to sesonger, for deretter å ha hatt engasjement ved Det norske teater i Christiania. Klausen ble etter hvert skiftet ut fra Christiania Theater, men kom så tilbake 1872. Han var komiker og karakterskuespiller og hadde roller som Bisp Nikolas, *[[Peer Gynt]],* Shylock i *[[Hamlet]]* og Tartuffe. 

## Kilder
* 
*  

## Eksterne lenker
* Oslo kommunes bydelsoversikt
Bogerud

**Bogerud** er en drabantby (boligstrøk) sørøst for Østensjøvannet og har navn etter Bogerud gård.

## Historie
Utbyggingen av Bogerud kom etter Østensjøbanens forlengelse til Bøler i 1958, da den ble forlenget til Bogerud og Skullerud i 1967. OBOS og Ungdommens Selvbyggerlag sto for utbyggingen av boligstrøket. Arkitekter var Thomas Tostrup og Tage Westh Christensen. Den norske Eterfabrikk ble etablert på Bogerud i 1900. Selve gården tilhørte Laurentius kirke og hospital til den ble delt i 1831. Nordre Bogerud som ble fradelt i 1840 fulgte senere med i Bøler område. Søndre Bogerud eksisterer fortsatt som daghjem.

### Etymologi
Navnet *Bogerud* kommer fra gårdsnavnet Bogerud gård, der Bogerud kan ha opphav fra norrønt *bugr*, som betyr bog, bukt eller krok. Eventuelt kan bakgrunn for navnet er rydningen med bøketrær, fra dansk *bøg*, eller *bog*. Andre stavelse rud fra norrønt *ruð*, har betydningen nyrydningsgård.

## Bebyggelse
Bogerud «sentrum» består i hovedsak av noen få butikker. De fleste av disse tilhører Bogerudsenteret, som består av Bogerud Tekstil, Kiwi, et tannlegesenter, sosialkontor, frisørsalong, blomsterbutikk,  renseri og et apotek. Bogerud T-banestasjon er like ved senteret, der det i tillegg er en Narvesen og en innvandrerbutikk. Funksjonell VVS (VB) har rørleggerbedrift i det som tidligere var Rimi-butikk.

De største gatene på Bogerud er Martin Linges vei, Paal Bergs vei, Bogerudveien og Stallerudveien. Barn som vokser opp på Bogerud, går enten på Rustad eller Nøklevann barneskole. På Skullerud ungdomsskole blandes disse sammen.

Som i de fleste av Oslo østs drabantbyer er Bogerud preget av et flerkulturelt miljø, med mange barn og voksne fra forskjellige land. I 2018 bygges Bogerud gård og Bogerudsletta barnehage om til en felles stor miljøbarnehage med solcellepanel på taket.

## I populærkulturen
* Hovedpersonene i filmen *[[Lasse & Geir]]* er bosatt på Bogerud.

## Se også
* Bogerud stasjon

## Referanser




## Eksterne lenker
*
Prinzregententheater

**Prinzregententheater** er en teaterbygning i München.

Det er oppkalt etter prinsregent Luitpold av Bayern, og ble åpnet 21. august 1901 med fremførelsen av Richard Wagners *[[Die Meistersinger von Nürnberg]]*.

## Eksterne lenker

*
Adamstuen

**Adamstuen** er et boligstrøk sørvest for Ullevål sykehus i Oslo som grenser til boligstrøkene Fagerborg, Valleløkken og Lindern. Strøket hører til bydel St. Hanshaugen som ligger på Oslo Vest. Adamstuen blir betjent av en holdeplass på Ullevål hageby-linjen.

## Etymologi
Området har navn etter kjøpmann Adam Reutz Steen som var eier da han døde i 1807. Kjøpmann P.A.I. Bergh, svigerfar til Emil Stang, og gartner Cederholm var andre eiere på 1800-tallet.

## Historie
Opprinnelig var Adamstuen-området en eiendom utskilt fra Store Ullevål gård, ca. 42 daa, som omtrent tilsvarer området mellom Ullevålsveien, Kirkeveien og Sognsveien. Våningshuset lå omtrent ved Ullevålsveien 112. Navnet kommer etter kjøpmann Adam R. Steen som var eier ved sin død i 1807. Eiendommen tilhørte senere statsminister Emil Stang svigerfar P.A.J. Berg (fra 1861). Stang kjøpte selv i 1866 en eiendom ved trikkesløyfen (Ullevålsveien 80). Rundt 1900 gikk bygrensen rett ovenfor Adamstuen som var rett utenfor tettbebyggelsen i byen. Eiendommen ble kjøpt av Oslo kommune i 1911 for å bedre atkomsten til sykehuset. Veterinærinstituttet fikk lokaler på Adamstuen der det tidligere hadde vært Institutt for åndssvake gutter (Idioten). Veterinærhøgskolen ble etablert i 1935 ved Veterinærinstituttets område. Statens Bilsakkyndige ble etablert på Adamstuen i 1927 (flyttet til Risløkka i 1975). På 1920-tallet ble det oppført flere leiegårder i nyklassisk stil i området. Nedre Adamstuen er bevart (Ullevålsveien 100). Dette er en tømmerhytte fra ca. 1840.

Området ble i Oslo kalt Adamstua frem til midten av 1980-tallet, da Oslo Sporveier endret nummereringen på sine linjer. I denne forbindelse endret de navnet til Adamstuen. I Jan Erik Volds «Trikkeskinnedikt» (1968) omtales Adamstua.

## Veterinærhøgskolen
I 2008 vedtok Stortinget etter forslag fra Stoltenberg II-regjeringen å flytte Veterinærhøgskolen fra Adamstuen til Ås i Akershus. Denne beslutningen ble umiddelbart svært kontroversiell, og ble kritisert av både politikere og forskere. Flyttingen ble gjennomført i 2021. Også Veterinærinstituttet flyttet til Ås, lokalisert på samme sted som NMBU Veterinærhøgskolen.

## Plassen der Ullevålsveien, Thereses gate og Sognsveien møtes
I 1909 ble det anlagt trikkelinje langs Thereses gate til Adamstuen og kommunen kjøpte eiendommen Adamstuen i 1911. Trikkelinjen ble i 1925 forlenget til John Collets plass etter at Ullevål hageby ble anlagt på 1920-tallet. Strøkets kjerne er plassen der Ullevålsveien, Thereses gate og Sognsveien møtes. Plassen er avrundet fordi Oslo Sporveiers linje 7 snudde der. Sentralt på plassen står et lindetre. Ved plassen og et kvartal til sidene finnes butikker og spisesteder. Adamstuen holdeplass for trikken til sentrum og Rikshospitalet ligger i Sognsveien ved plassen. Den og plassen ble oppgradert med ferdigstillelse i 2012, da plassen fikk nytt dekke i granitt og kvartsittgrus. Som en skjerm mot Sognsveien ble det plantet en dobbelhekk av agnbøk og barlind. Trikkesløyfen på plassen, der trikken snudde frem til slutten av 80-tallet, er ikke i bruk. Ansvarlig landskapsarkitekt var Gabrielle Røkenes.

## Referanser




## Eksterne lenker
*
Not.com.mercial

***not.com.mercial*** er det 25. albumet fra den amerikanske sangeren og skuespilleren Cher. Albumet ble utgitt i 2000 eksklusivt via sangerens offisielle nettsted og Artist Direct, og etterfulgte hennes største kommeriselle album, *[[Believe (Cher-album)|Believe]]*.

*not.com.mercial* (uttales *not dot com dot mercial*) ble skrevet av Cher i 1994 mens hun oppholdt seg i Frankrike. Albumet består av rocksanger foruten noen langsomme ballader, men ble aldri utgitt av noe plateselskap ettersom det ble betraktet som «for personlig for kommersiell utgivelse». Derav den kuriøse tittelen. Mange år senere ble det besluttet å utgi det eksklusivt for Cher-fans og tilhengere via hennes nettsted og Artist Direct. Albumet, som ikke har noen singler, oppnådde moderat salg. Selv om ingen singler ble utgitt har sangen «Born with the Hunger» vært utgitt på den internasjonale utgaven av hennes samlealbum *[[The Very Best of Cher]]*. Ingen av sangene har noen gang blitt sunget på konsert. Sangen *[[The Fall (Kurt's Blues)]]* er hennes hyllest til rocksangeren Kurt Cobain som begikk selvmord i 1994.

## Sporliste
# «Still»  (Cher, Roberts, Thiele) – 6:15
# «Sisters of Mercy»  (Cher, McDonald, Roberts) – 5:01
# «Runnin'»  (Cher, McDonald, Roberts) – 3:56
# «Born with the Hunger»  (Eikhardt) – 4:05
# «The Fall (Kurt's Blues)»  (Cher, McDonald, Roberts) – 5:17
# «With or Without You»  (Cher) – 4:35
# «Fit to Fly»  (Cher, Millet Savigar) – 3:53
# «Disaster Cake»  (Cher, McDonald, Roberts) – 3:25
# «Our Lady of San Francisco»  (Cher, Garvin, Wayland) – 2:15
# «Classified 1A»  (Sonny Bono) – 2:55

## Eksterne lenker
* 
* Cher.com
Røhrts vei (Oslo)

**Røhrts vei** (1-35B, 2-80) er en gate i øvre del av den nordvendte Ekebergskrenten i Oslo. Veien går mellom Ekebergveien nær Ekebergsletta og Barnehjemsveien. Navnet ble vedtatt av Bystyret 30. juni 1926.

Gaten er oppkalt etter høkeren i Christiania stamhusbesitter Søren Andreas Sørensen Røhrt (1725–1781) som kjøpte Ekeberg gård i 1778 og opprettet stamhuset Ekeberg. Veien ligger på Ekeberg i Oslo og går mellom Ekebergveien og Enoks vei. 

## Referanser


## Litteratur
* 
*
Aleksander Kan

**Aleksander Kan** (eller **Aleksandr Sergeevič Kan**) (født 31. oktober 1925 i Moskva, død 22. januar 2017) var en russisk-svensk historiker, professor ved Uppsala universitet. Han var norsk statsstipendiat 1988–1992.

Han arbeidet som tolk i sovjethæren under andre verdenskrig, 1944–1945. Som historiker i Sovjetunionen skrev og underviste han om skandinavisk historie. I 1987 fikk han lov til å emigrere til Israel, men reiste isteden med sin familie til Sverige, med bistand fra daværende statsminister Ingvar Carlsson. Han ble svensk statsborger i 1992.

Kan var medlem av Det Norske Videnskaps-akademi.

## Bibliografi, utvalg
* *I påvente av frigjeringa, sovjetisk historieteori mellom Stalin og Gorbatsjov*. 1988 
* «Norwegian Sovietology 1922-1992» I: *Scandinavian Journal of History*, 1993
* «Noreg i sovjetisk utanrikspolitikk» I: *Syn og Segn*, 1997
* *Hemmabolsjevikerna – Den svenska socialdemokratin, ryska bolsjeviker och mensjeviker under världskriget och revolutionsåren 1914-1920*. 2005
* flere artikler

## Referanser
Antsiranana

:*Denne artikkelen er om byen Antsiranana. For provinsen med samme navn, se [[Antsiranana (provins)]].*

**Antsiranana** (kjent som **Diégo-Suarez** fram til 1975) er en by på det nordlige Madagaskar, og er hovedstad i provinsen med samme navn. Byen var en fransk koloni i slutten av det 19. århundre.

## Byens tidligere navn
Fram til 1975 var byen oppkalt etter Diégo-Suarez, en portugisisk sjøfarer som besøkte bukten i 1543.

## Eksterne lenker
*
Guttorm Rogdaberg

**Guttorm A. Rogdaberg** (født 1949) er en norsk gardbruker, kulturvernarbeider og statsstipendiat. 

Han er daglig leder for Agatunet økomuseum, som han har vært knyttet til siden 1992.

Rogdaberg ble utnevnt til statsstipendiat høsten 2005, blant annet for å kunne arbeide med utviklingen av et *Jordskiftesenter* eller *-museum* ved Agatunet. 

## Eksterne lenker
* Hardanger Folkeblad intervju ved utnevning til statsstipendiat
* agatunet.no
Masoreter

**Masoretene** (eller massoretene, på hebraisk ) var dyktige skribenter som blant annet lagde avskrifter av den hebraiske og arameiske delen av De hellige skrifter som utgjør den hebraiske Bibelen. De var hovedsakelig lokalisert på tre steder: Tiberias, Israel og Babylon. Hver gruppe utarbeidet et system for grammatikk og uttale, for å «standardisere» det som inntil da var blitt overlevert muntlig fra generasjon til generasjon. Det mest kjente systemet ble utarbeidet av masoretene i Tiberias ved Galilea-sjøen.

Inntil det sjette århundre e.Kr. hadde de hellige hebraiske skrifter (det gamle testamente) kun vært nedskrevet som konsonanttekst; Vokalene ble overlevert muntlig. Men på den tiden var det mange jøder som ikke lenger var fortrolige med hebraisk, og forståelsen av konsonantteksten stod i fare. For å beskytte teksten utviklet de et skriftlig vokalsystem. Masoretene var meget nøye med ikke å gjøre endringer på den opprinnelige teksten, så de utviklet derfor vokalsystemet som prikker og streker som ble tilføyd over, under og midt i bokstavene i konsonantteksten (*se [[niqqud]]*). De utviklet også et komplisert system som tjente som tegnsetting og som ville hjelpe leseren til en mer korrekt uttale.

Hvis masoretene oppdaget feil eller unøyaktigheter i teksten, forårsaket av tidligere avskrivere, så endret de ikke teksten men skrev en anmerkning i margen. De laget statistikk over ord og uttrykk og utviklet et innviklet kodesystem som skulle hjelpe avskriverne til å lage en så nøyaktig som mulig avskrift. For eksempel så talte de hvert ord og hver bokstav når de laget en avskrift, og de kontrollerte at det midterste ordet og den midterste bokstaven på siden var lik originalen; de til og med avmerket det midterste ordet og den midterste bokstaven i hele pentateuken – alt dette for å lage en så nøyaktig som mulig avskrift. Hvis de fant en feil så skar de ut hele avsnittet eller kastet hele siden, og begynte på nytt.

Det mest kjente systemet ble perfeksjonert av masoret-familiene Ben Asher og Ben Naftali i Tiberias, i det niende og tiende århundre e.Kr. Vi har i dag håndskrifter som stammer fra Ben Asher, men ikke noe fra Ben Naftali. Aleppo-kodeksen er utarbeidet av Ben Asher-familien.

Eksempel på hebraisk tekst med og uten masoretisk punktsetting (*[[Første mosebok]]* 1:1):
Rush (album)

***Rush*** er det første studioalbumet utgitt av det kanadiske progressive rockebandet Rush og ble utgitt i 1974.

Rushs første utgivelse viser ganske stor inspirasjon fra hard-rock/blues-sjangeren. Som fans av band som Led Zeppelin og Cream hentet de mye inspirasjon fra disse bandene, noe som er lett å høre på albumet *Rush*. 

Grunnet trangt budsjett måtte innspillingen av albumet foregå sent på kvelden, i den såkalte «dødtiden». Grunnet at svært få band ønsket å bruke studio om kvelden, var omkostningene for å benytte studioet billigere da. Dette er et kjent fenomen blant «stigende» rockestjerner. Et eksempel på dette er rockebandet Queen som måtte gjøre som Rush på sitt første album.

Den opprinnelige Rush-trommeslageren John Rutsey trakk seg rett etter utgivelsen av dette albumet på grunn av sin diabetes og mangel på lyst til å turnere. Han ble erstattet med Neil Peart som da deltok på turneen for førsteutgivelsen. Pearts trommeteknikk og sans for å skrive meningsfylte tekster viste seg å være avgjørende for Rushs «sound», som for eksempel på bandets andre utgivelse *[[Fly by Night]]*.

Opprinnelig ble plata gitt ut på plateselskapet Moon Records, og har blitt ganske poulær blant samlere. Etter 1000 utgitte album signerte Rush for plateselskapet Mercury Records og har utgitt album hos disse siden.

## Sporliste
Alle sangene er skrevet av Geddy Lee og Alex Lifeson unntatt hvor annet er notert
;Side en
#«Finding My Way» &ndash; 5:07
#«Need Some Love» &ndash; 2:21
#«Take a Friend» &ndash; 4:25
#«Here Again» &ndash; 7:36
;Side to
#«What You're Doing» &ndash; 4:19
#«In the Mood» &ndash; (Lee) 3:37
#«Before and After» &ndash; 5:36
#«Working Man» &ndash; 7:06

## Personell
* Geddy Lee – vokal og bass
* Alex Lifeson – gitarer og bakgrunnsvokal
* John Rutsey – trommer og bakgrunnsvokal

## Eksterne lenker
*
Gesamtkunstwerk

**Gesamtkunstwerk** («helhetskunstverk») er en tysk betegnelse som stammer fra filosofen Eusebius Trahndorffs verk *Ästhetik oder Lehre von der Weltanschauung und Kunst* (1827) og ofte blir knyttet til operakomponisten Richard Wagner.

Wagner brukte uttrykket om sitt ideal av en operafremførelse hvor ord, bilder, musikk og filosofi ble sammenføyet til én helhet. Wagner mente at i antikkens Hellas hadde disse vært forent, men hadde siden drevet fra hverandre. Han var kritisk til moderne opera som han mente la for stor vekt på musikken alene og ikke inneholdt de nødvendige dramatiske kvaliteter. Wagner la stor vekt på stemningsskapende elementer, som mørke teatre, lydeffekter og setearrangementer som fokuserte tilskuernes oppmerksomhet, for å la dem bli oppslukt av dramaet på scenen. Dette var revolusjonerende på denne tiden, men har senere blitt tatt for en selvfølge.

Betegnelsen *Gesamtkunstwerk* brukes også for å beskrive «helhetlige» kunstverk innenfor bildekunst – hvor moderne installasjoner og land art gjerne tilstreber en totalvirkning, og innen arkitektur og design. Jugendstilen i siste del av 1800-tallet var opptatt av en totalvirkning av byggverk, møbler, tekstiler og pyntegjenstander. Arkitekten Henrik Bull og kunstneren Gerhard Munthe arbeidet på hver sin måte med helhetskunstverk. 
Carl Larssons iscenesettelse av familiens hjem i Sundborn utenfor Falun hadde også preg av helhetlig utforming i tråd med ideene om Gesamtkunstwerk.

## Referanser
Caress of Steel

***Caress of Steel*** er det tredje studioalbumet fra det kanadiske progressive rockebandet Rush, utgitt i september 1975.

*Caress of Steel* er det første Rush-albumet der de har med en 20-minutter lang sang, med handling, og delt opp i forskjellige deler. Albumet var ment å være gjennombruddsalbumet til Rush, men dessverre ble det ikke slik. Et skikkelig gjennombrudd fikk de ikke før de utga deres neste plate, *[[2112]]*. 

Rushs tredje album viser en stil mer forbundet med standard progressiv rock enn den de hadde hatt fra før. Men likevel sitter litt av den Led Zeppelin-inspirerte stilen igjen i sanger som «I Think I'm Going Bald». 

Egentlig skulle coveret på albumet være i sølv, for å få en litt stålaktig farge på det. På grunn av en utskriftsfeil av coveret ble sølvfargen erstattet med en kobberfarge. En lignende utskriftsfeil skjedde på Rushs første album *[[Rush (album)|Rush]]*, der rødfargen som Rush-teksten på coveret skulle hatt, ble til rosa.

## Sporliste
;Side en
# «Bastille Day» – 4:37
# «I Think I'm Going Bald» – 3:37
# «Lakeside Park» – 4:08
# «The Necromancer» – 12:30
#: I. «Into Darkness» – 4:12
#: II. «Under the Shadow» – 4:25
#: III. «Return of the Prince» – 3:52
;;Side to
# «The Fountain of Lamneth» – 19:59
#: I. «In the Valley» – 4:18
#: II. «Didacts and Narpets» – 1:00
#: III. «No One at the Bridge» – 4:19
#: IV. «Panacea» – 3:14
#: V. «Bacchus Plateau» – 3:16
#: VI. «The Fountain» – 3:49

## Personell
* Geddy Lee – vokal og bass
* Alex Lifeson – elektriske og akustiske gitarer, steelgitar
* Neil Peart – trommer, perkusjon
** Terry Brown – stemme på «The Necromancer»

## Eksterne lenker
*
Fly by Night

***Fly by Night*** er det andre studioalbumet utgitt av det kanadiske progressive rockebandet Rush og ble utgitt i 1975. Albumet ble spilt inn på Toronto Sound Studio. 

Dette var det første albumet der Neil Peart var med som trommeslager. I tillegg til å ta på seg jobben som trommeslager ble han også bandets låtskriver. Peart ledet bandet inn i en stil med tekster som blant annet omhandlet litteratur. Eksempler på dette er «By-Tor and the Snow Dog» og «Rivendell». Sistnevnte omhandler et sted beskrevet i J.R.R. Tolkiens bok *[[Hobbiten]]*. Det første sporet på albumet, «Anthem», er inspirert av tekster av den amerikanske filosofen og forfatterinnen Ayn Rand. Sangene «Fly by Night» og «Making Memories» skal visstnok handle om bandets opplevelser fra deres første turné.

*Fly by Night* ble det første albumet hvor Terry Brown var produsent.

## Sporliste
;Side en
#«Anthem»  (Lee, Lifeson, Peart) &ndash; 4:10
#«Best I Can» (Lee) &ndash; 3:24
#«Beneath, Between & Behind» (Lifeson, Peart) &ndash; 3:00
#«By-Tor & the Snow Dog» (Lee, Lifeson, Peart) &ndash; 8:57
#: I. «At the Tobes of Hades»
#: II. «Across the Styx»
#: III. «Of the Battle»
#: IV. «Epilogue»
;Side to
#«Fly by Night» (Lee, Peart) &ndash; 3:20
#«Making Memories» (Lee, Lifeson, Peart) &ndash; 2:56
#«Rivendell» (Lee, Peart) &ndash; 5:00
#«In the End» (Lee, Lifeson) &ndash; 6:51

## Personell
* Geddy Lee – vokal, bass, akustisk gitar
* Alex Lifeson – elektriske og akustiske gitarer
* Neil Peart – trommer og perkusjon

## Eksterne lenker
*
Admiral Børresens vei (Oslo)

**Admiral Børresens vei** (13-37, 2-18) er en vei på Bygdøy i Bydel Frogner i Oslo. Veien ligger på Bygdøynes og går fra Bygdøynesveien til Harald Rømckes vei.

## Bakgrunn
Veien er oppkalt etter kontreadmiral Jacob Børresen (1857–1943), og bystyret vedtok veinavnet i 1947. Oslo sjømannskirke (i nr. 4) var opprinnelig admiral Børresens villa. Den ble solgt i 2014.

## Referanser


## Kilder
* Oslo byleksikon 
* 

## Eksterne lenker
* Oslo kommunes bydelsoversikt
Adolf Hedins vei (Oslo)

**Adolf Hedins vei** går mellom Teisen og Ryen. Veien er en del av Store Ringvei (ring 3) (bystyrevedtak 15. desember 1955).

Det er ingen bygninger som har adresse til Adolf Hedins vei.

## Navnebakgrunn
Veien er oppkalt etter Adolf Hedin (1834–1905), som var svensk radikal politiker og litterat. Han var mangeårig riksdagsmedlem. Hedin arbeidet for demokratisering av stemmeretten, for riksdagens maktstilling, for arbeidervernlovgivningen, sosial forskning, alminnelig verneplikt m. m. Han var Norges-venn under unionstridighetene og døde samme år som unionen med Sverige ble oppløst. 

## Referanser


## Kilder
* 
* Oslo byleksikon
Adolf Hedin

**Sven Adolf Hedin** (født 23. april 1834 i Bo socken, Örebro län, død 20. september 1905 i Stockholm) var en svensk radikal politiker og litterat. Han var mangeårig riksdagsmedlem. Hedin arbeidet for demokratisering av stemmeretten, for riksdagens maktstilling, for arbeidervernlovgivningen, sosial forskning, alminnelig verneplikt m. m. I 1884 la han frem i riksdagen et forslag til en ulykkes-og alderstrygd for arbeidere.   

Han hadde en nær forbindelse med nordmenn som Bjørnstjerne Bjørnson, og han var Norges-venn under unionstridighetene med Sverige. Han døde samme år som unionen med Sverige ble oppløst. Adolf Hedins vei i Oslo er oppkalt etter ham.

## Referanser


## Kilder
* Arild Svensgams bok *[[De er døde – men lever fortsatt i Oslo]]* fra 1999.
Teisen

**Teisen** er et boligstrøk i Bydel Alna i Oslo, mot sørvest i Groruddalen. Området Fjellhus, som ligger mellom Teisenveien og Caspar Storms vei, består, i motsetning til Teisen park og Teisen vest, hovedsakelig av eneboliger, og er i grunnen et eget boligstrøk. Allikevel, grunnet deres nærhet til hverandre, er det ikke uvanlig å referere til Fjellhus som en del av Teisen. Navnet Teisen kommer fra Teisen Gård som i dag er en barnehage, med navn Teisen Gård Barnehage. Dersom man regner Fjellhus som en del av Teisen, grenser området til Østre gravlund i vest, Bryn i sør, Breivoll i øst og nordøst (med Tveita like øst for dette igjen). Ulven kommer av Ulven Gård med Østre Aker kirkegård i nord, og Valle i nordvest. Navnet Fjellhus kommer av Fjellhus gård og Fjellhus bruk.

Navnet er etter Teisen gård. Søndre Teisen ble i 1582 utlagt til fri gressgang og fedrift for borgernes dyr i Oslo. Fra 1666 regnet man Teisen som slottsmark. I 1844 ble det på Teisen gjort et rikt funn av sølvsaker, muligens nedgravd i 960-årene. Før boligutbyggingen var Teisen vesentlig jordbruksområde. Teisen teglverk ble nedlagt i 1883. Teisen eng ble kjøpt av Kristiania kommune i 1918. Den eldre bebyggelsen hadde tilknytning til forstaden Bryn. Teisen videregående skole åpnet i 1921 og nedlagt i 1984. I dag brukes Teisen skole til asylmottak. Man bygget 3-, 4- og 5-etasjes boligblokker på Teisen over to større felt i OBOS-regi. Første fikk navnet Teisen borettslag (senere Teisen park borettslag) og de første blokkene sto klare for innflytting i 1950. Fire år senere flyttet man også inn i Teisen vest borettslag, som ligger nærmere Østre gravlund og Bryn brannstasjon. I Regnbueveien fra nummer 1 til 17 finner man 5-etasjer høye boligblokker. Arkitektene var Frode Rinnan, Olav Tveten, Kjell og Ulf Colbjørnsen. Det har også vært noe boligreising i senere år. 

Bryn skole ligger på Fjellhus. Skolen har trinn fra 1 til 7, og barn fra Teisen- og Ulvenområdet og Fjellhus går her.

## Referanser
Osteologi

**Osteologi** (av gresk *osteon* «ben» og «logos» «ord»), er læren om knoklene, beinvevet og skjelettet. Også andre deler av kroppen, som tenner, negler, horn etc. studeres i emnet.

## Se også
*Historisk osteologi

## Referanser
Dahieh

**Dahieh** (arab. **داهية**, **Dahi'ya**) er en sjia-muslimsk bydel sør i Beirut i Libanon, nær Beiruts internasjonale flyplass. Den sjiamuslimske militante bevegelsen Hizbollah står sterkt, og her har deres fjernsynstasjon Al-Manar sitt hovedkvarter. Det er også innslag av maronittisk bosetting.

Under krigen i Libanon i 2006 ble Dahieh bombet i israelske luftangrep. Israel etablerte Dahieh-doktrinen som innebærer å bruke uforholdsmessig makt og forårsake enorm skade og ødeleggelse mot landsbyer som det skytes mot Israel fra. I luftangrep fra IDF 27. september 2024 ble Hizbollahs leder Hassan Nasrallah drept i luftangrep mot seks boligblokker i strøket Haret Hreik i Dahieh.

## Referanser
Adam Hiorths vei (Oslo)

**Adam Hiorths vei** (1-17b, 2-16) er en vei på Frydenberg i bydel Grünerløkka i Oslo. Den går fra Terneveien og et stykke inn forbi Hasleveien. 

Bebyggelsen er villaer og flermannsboliger. Nr 16 er barneverninstitusjonen Frydenberg ungdomshjem.

Veien er oppkalt etter Adam Severin Hiorth, grunnleggeren av Nydalens Compagnie. Hiorth bodde på Frydenberg gård (Frydenbergveien 37).

## Litteratur
* Oslo byleksikon

## Eksterne lenker
* Oslo kommunes bydelsoversikt
Fauske stasjon

**Fauske stasjon** (pitesamisk: *Fuassko*, lulesamisk: *Fuossko*) er en jernbanestasjon på Nordlandsbanen i Fauske kommune, 674,23 km fra Trondheim sentralstasjon.

Stasjonen åpnet i 1958 og var da Nordlandsbanens endestasjon, noe den var frem til 1962 da banen ble fullført frem til Bodø. 

Fauske godsterminal ligger på stasjonsområdet. Fauske rutebilstasjon ligger ved krysset Follaveien/Storgaten i sentrum (), 700 meter fra jernbanestasjonen.

En eventuell videreføring (Nord-Norgebanen) vil sannsynligvis ha Fauske som utgangspunkt. 

## Referanser


## Litteratur
* 
* 

## Eksterne lenker

* Bane Nor eiendom: Fauske stasjon 
* Bane Nor eiendom: Fauske godshus
Historisk osteologi

**Historisk osteologi** (også kjent som **osteoarkeologi**) er en arkeologisk underdisiplin som vedrører studiet av menneskelige levninger, hovedsakelig via skjeletter fra arkeologiske undersøkelser. Disse studiene kan avdekke informasjon om tidligere menneskers alder, kjønn, kroppsbygning, diett og almenhelse. De kan også frembringe opplysninger om eventuelle sykdommer og misdannelser, så vel som trauma og dødsårsak.

## Se også
*Osteologi
*Zooarkeologi